2023 7 27
4 etapas.
LT
Europos Sąjungos oficialusis leidinys
C 264/17
Veiksmų plano rengimas ir prisitaikymo prie klimato kaitos veiksmų įgyvendinimas
Gairių 4 etapas padės: — prisitaikymo prie klimato kaitos pasirinkimus paversti prisitaikymo veiksmais; — parengti prisitaikymo prie klimato kaitos veiksmų planą; — parengti dirvą įgyvendinimui taikant prisitaikymo prie klimato kaitos būdus.
Prisitaikymo prie klimato kaitos veiksmų plane siūlomi prisitaikymo pasirinkimai paverčiami konkrečiais prisitaikymo veiksmais, kuriuos galima įgyvendinti.
Apskritai plane nurodoma, ką reikia padaryti (kas ir kada tai turi padaryti), taip pat išteklių poreikiai, paskirstymas ir prieinamumas.
Todėl prisitaikymo prie klimato kaitos veiksmų planas (-ai) yra neatsiejama prisitaikymo prie klimato kaitos strategijos dalis, nes padeda įgyvendinti prisitaikymo veiksmus.
Veiksmų planas paprastai apima trumpesnį laikotarpį, palyginti su prisitaikymo prie klimato kaitos strategija, ir yra reguliariau peržiūrimas.
Todėl bendros prisitaikymo prie klimato kaitos strategijos įgyvendinimas gali būti įtrauktas į įvairius veiksmų planus.
4.a etapas.
Būtinieji prisitaikymo veiksmų plano elementai 4 atvejis.
Prisitaikymo prie klimato kaitos integravimas į vandentvarką siekiant apsisaugoti nuo potvynių Isola Vičentinoje (Italija) 2014 m.
Isola Vičentina (Italija) pasirašė ES iniciatyvą „Merai prisitaiko“ ir nuo to laiko pradėjo savivaldybės vandentvarkos plano rengimo procesą, kad prisitaikymas prie klimato kaitos būtų įtrauktas į vandentvarkos politiką.
Plane išanalizuotas kiekvienas vandens baseinas, upė ir upelis savivaldybėje, įvertinant jų didžiausią vandens srautą ir potvynių bangų dydį skirtingais pasikartojimo laikotarpiais (5, 10, 20, 30, 100 ir 300 metų).
Pagal nustatytas kritines problemas pradėta planuoti prevencijos ir pasirengimo priemones, taip pat apie 50 lokalių apsaugos priemonių, tokių kaip: i) mažų privačių griovių tvarkymo ir priežiūros reguliavimo sistemos patvirtinimas, ii) šiuo metu statoma viena iš trijų planuojamų vandens sulaikymo teritorijų ir iii) nustatoma 10 hektarų bandomoji teritorija, siekiant sumodeliuoti, kaip miškingų plotų išsaugojimas gali padidinti savivaldybės teritorijos atsparumą potvyniams ir nuošliaužomis.
— Įgyvendinimo etapai ir būdai, atsižvelgiant į klimato kaitos poveikio neapibrėžtumą trumpuoju laikotarpiu (iki XXI a. 4-ojo dešimtmečio), vidutinės trukmės laikotarpiu (iki XXI a. 6-ojo dešimtmečio) ar ilguoju laikotarpiu (iki XXII a.).
Prisitaikymo prie klimato kaitos veiksmų planas gali būti suskirstytas į prisitaikymo būdus, kai kiekvieno prisitaikymo pasirinkimo įgyvendinimo sistemą sudaro priemonių, kuriomis siekiama galutinio prisitaikymo tikslo, seka.
Todėl prisitaikymo prie klimato kaitos būdai yra panašūs į sprendimų priėmimo schemą ir, kadangi priemonės gali būti įgyvendinamos laipsniškai, jie sudaro sąlygas lanksčiai planuoti politiką.
Dėl klimato sukeltų ekstremalių meteorologinių reiškinių arba numatomų būsimų klimato pokyčių gali būti pradėtas taikyti peržiūros mechanizmas, siekiant nustatyti, ar prisitaikymo būdas vis dar atitinka prisitaikymo prie klimato kaitos tikslą.